ꦩꦶ

꧋ꦩꦶꦲꦶꦏꦸꦥꦔꦤꦤ꧀ꦥꦭꦶꦁꦩꦶꦱꦸꦮꦸꦂꦲꦶꦁꦄꦱꦶꦪ꧈ꦩ꧀ꦭꦶꦒꦶꦤꦺꦲꦶꦁꦧꦮꦤꦄꦱꦶꦪꦮꦺꦠꦤ꧀ꦭꦤ꧀ꦏꦶꦢꦸꦭ꧀ꦮꦺꦠꦤ꧀꧉ꦩꦶꦠꦸꦫꦸꦠ꧀ꦕꦛꦺꦠꦤ꧀ꦱꦗꦫꦃ꧈ꦩꦶꦏꦥꦶꦱꦤꦤ꧀ꦢꦶꦒꦮꦺꦲꦶꦁꦕꦶꦤꦤꦭꦶꦏꦗꦩꦤ꧀ꦥꦥꦿꦺꦤ꧀ꦠꦲꦤ꧀ꦢꦶꦤꦱ꧀ꦠꦶꦲꦤ꧀꧉ꦱꦏꦕꦶꦤ꧈ꦩꦶꦚꦼꦧꦂꦠꦼꦏꦤ꧀ꦗꦼꦥꦁ꧈ꦏꦺꦴꦫꦺꦪ꧈ꦠꦻꦮꦤ꧀ꦭꦤ꧀ꦤꦒꦫꦤꦒꦫꦲꦶꦁꦄꦱꦶꦪꦠꦺꦁꦒꦫꦠꦼꦏꦤ꧀ꦌꦫꦺꦴꦥ꧉ꦩꦶꦠꦸꦫꦸꦠ꧀ꦧꦸꦏꦸꦧꦸꦏꦸꦱꦗꦫꦃ꧈ꦲꦶꦁꦌꦫꦺꦴꦥ꧈ꦩꦶꦮꦶꦮꦶꦠ꧀ꦢꦶꦏꦼꦤꦭ꧀ꦱꦮꦶꦱꦺꦩꦂꦕꦺꦴꦥꦺꦴꦭꦺꦴꦤꦼꦏꦤꦶꦕꦶꦤꦭꦤ꧀ꦔ꧀ꦒꦮꦗꦗꦤ꧀ꦩꦶ꧉ꦤꦔꦶꦁꦔꦿꦼꦩ꧀ꦧꦏꦤꦺꦲꦶꦁꦌꦫꦺꦴꦥ꧈ꦩꦶꦱꦲꦶꦏꦶꦢꦝꦶꦥꦱ꧀ꦠꦏꦪꦏꦁꦏꦶꦠꦩꦔꦼꦂꦠꦺꦤꦶꦱꦲꦶꦏꦶ꧉lintasberita.com  Mi (diaksès tanggal 10 Oktober 2011)

꧋ꦱꦗꦠꦶꦤꦺꦱꦼꦤꦶꦔ꧀ꦒꦶꦭꦶꦁꦒꦤ꧀ꦢꦸꦩ꧀ꦮꦶꦱ꧀ꦲꦤꦭꦸꦮꦶꦃꦢꦶꦱꦶꦏ꧀ꦲꦶꦁꦮꦺꦠꦤ꧀ꦠꦼꦔꦃ꧈ꦏꦪꦩꦼꦱꦶꦂꦭꦤ꧀ꦥꦺꦂꦱꦶ꧉ꦲꦱꦭꦺ꧈ꦩꦶꦢꦶꦥꦿꦺꦴꦝꦸꦏ꧀ꦱꦶꦏꦤ꧀ꦛꦶꦩꦤꦸꦮꦭ꧀‌꧈ꦤꦼꦩ꧀ꦧꦺꦠꦲꦸꦤ꧀꧇꧗꧐꧐꧇ꦱꦤ꧀ꦲꦤꦩꦼꦱꦶꦤ꧀ꦏꦁꦒꦺꦴꦔ꧀ꦒꦮꦺꦩꦶꦱꦶꦁꦲꦸꦏꦸꦫꦤꦺꦕꦶꦭꦶꦏ꧀ꦔꦁꦒꦺꦴꦥꦶꦫꦤ꧀ꦠꦶꦩꦺꦏꦤꦶꦏ꧀꧈ꦠ꧈ꦩꦱꦏꦶꦠꦲꦸꦤ꧀꧇꧑꧘꧕꧔꧇ꦧꦶꦱꦔ꧀ꦒꦮꦺꦩꦼꦱꦶꦤ꧀ꦏꦁꦒꦺꦴꦔ꧀ꦒꦮꦺꦩꦶꦩꦺꦏꦤꦶꦏ꧀ꦏꦁꦧꦶꦱꦩꦿꦺꦴꦝꦸꦏ꧀ꦱꦶꦩꦶꦏꦤ꧀ꦛꦶꦩꦱꦭ꧀꧈ꦱꦏꦮꦶꦠ꧀ꦲꦶꦏꦸ꧈ꦩꦶꦔꦭꦩꦶꦲꦏꦺꦃꦥꦼꦂꦏꦼꦩ꧀ꦧꦔꦤ꧀‌꧈ꦏꦪꦲꦶꦁꦕꦶꦤꦮꦶꦮꦶꦠ꧀ꦢꦶꦥꦿꦺꦴꦝꦸꦏ꧀ꦱꦶꦩꦶꦆꦤ꧀ꦱ꧀ꦠꦤ꧀ꦠ꧀ꦏꦁꦗꦺꦤꦺꦔꦺꦖꦶꦕ꧀ꦏꦼꦤ꧀ꦫꦩꦺꦤ꧀ꦭꦤ꧀ꦲꦶꦁꦗꦼꦥꦁꦗꦼꦤꦼꦁꦔꦺꦱꦥꦫꦺꦴꦫꦩꦺꦤ꧀(꧇꧑꧙꧖꧒꧇)꧉kopi-luwak.lefora.com Mi (diaksés tanggal 10 Oktober 2011)

ꦗꦶꦤꦶꦱ꧀ꦗꦶꦤꦶꦱ꧀ꦩꦶ
ꦩꦶꦱꦼꦒꦼꦂ꧈ꦪꦲꦶꦏꦸꦩꦶꦏꦁꦮꦶꦱ꧀ꦲꦺꦴꦫꦔꦭꦩꦶꦥꦔꦺꦴꦭꦲꦤ꧀ꦭꦚ꧀ꦗꦸꦠꦤ꧀꧈ꦭꦸꦩꦿꦲꦺꦩꦸꦁꦠꦲꦤ꧀ꦱꦢꦶꦤꦲꦩꦂꦒꦏꦤ꧀ꦢꦸꦠꦤ꧀ꦧꦚꦸꦏꦁꦢꦸꦮꦸꦂ꧈ꦪꦲꦶꦏꦸ꧇꧓꧕꧇%꧉ꦩꦶꦱꦼꦒꦼꦂꦭꦸꦩꦿꦲꦺꦏꦁꦒꦺꦴꦔ꧀ꦒꦮꦺꦩꦶꦲꦪꦩ꧀꧉
ꦩꦶꦠꦼꦊꦱ꧀‌꧈ꦪꦲꦶꦏꦸꦩꦶꦏꦁꦢꦶꦢꦺꦴꦭ꧀ꦱꦗꦼꦫꦺꦴꦤꦶꦁꦏꦲꦤꦤ꧀ꦠꦼꦊꦱ꧀꧈ꦏꦤ꧀ꦢꦸꦠꦤ꧀ꦧꦚꦸꦤꦺꦢꦸꦮꦸꦂꦠꦼꦏꦤ꧀꧇꧕꧒꧇%ꦩꦸꦭꦩꦸꦁꦠꦲꦤ꧀꧇꧔꧐꧇ꦗꦩ꧀꧈
ꦩꦶꦒꦫꦶꦁꦲꦸꦠꦮꦩꦶꦲꦼꦤ꧀ꦝꦺꦴꦒ꧀꧈ꦲꦩꦂꦒꦥꦿꦺꦴꦱꦺꦱ꧀ꦔ꧀ꦒꦮꦺꦤꦼꦢꦶꦠꦩ꧀ꦧꦲꦶꦲꦼꦤ꧀ꦝꦺꦴꦒ꧀ꦲꦸꦠꦮꦒ꧀ꦊꦥꦸꦁꦲꦼꦤ꧀ꦝꦺꦴꦒ꧀꧈ꦧꦶꦱꦠꦲꦤ꧀ꦱꦸꦮꦺꦲꦩꦂꦒꦏꦤ꧀ꦢꦸꦠꦤ꧀ꦧꦚꦸꦤꦺꦩꦸꦁ꧇꧑꧓꧇%꧈ꦧꦶꦪꦱꦢꦶꦒꦮꦺꦧꦲꦤ꧀ꦏꦁꦒꦺꦴꦔ꧀ꦒꦮꦺꦩꦶꦒꦺꦴꦫꦺꦁ꧉꧉
ꦩꦶꦆꦤ꧀ꦱ꧀ꦠꦤ꧀‌꧈ꦩꦶꦏꦁꦥꦭꦶꦁꦥ꧀ꦩꦶꦱꦸꦮꦸꦂ꧈ꦲꦩꦂꦒꦥꦿꦏ꧀ꦠꦶꦱ꧀ꦭꦤ꧀ꦠꦲꦤ꧀ꦭꦸꦮꦶꦃꦱꦸꦮꦺ꧉ꦏꦤ꧀ꦢꦸꦠꦤ꧀ꦧꦚꦸꦤꦺꦩꦸꦁ꧇꧕꧇-꧇꧘꧇%꧉ꦭꦸꦩꦿꦲꦺꦢꦶꦒꦮꦺꦩꦶꦒꦺꦴꦝꦺꦴꦒ꧀ꦲꦸꦠꦮꦩꦶꦒꦺꦴꦫꦺꦁ꧉ Mi (diaksés tanggal 10 Oktober 2011)
ꦏꦺꦴꦩ꧀ꦥꦺꦴꦱꦶꦱꦶꦩꦶ
꧋ꦏꦺꦴꦩ꧀ꦥꦺꦴꦱꦶꦱꦶꦧꦲꦤꦺꦪꦲꦶꦏꦸꦒ꧀ꦭꦼꦥꦸꦁꦠꦼꦫꦶꦒꦸ꧈ꦧꦚꦸ꧈ꦲꦼꦤ꧀ꦝꦺꦴꦒ꧀‌꧈ꦲꦸꦪꦃꦭꦤ꧀ꦧꦚꦸꦲꦮꦸꦲꦸꦠꦮꦧꦚꦸꦏꦶꦱꦸꦥꦪꦧꦶꦱꦏꦼꦚꦭ꧀꧈bos-mieayam.com Mi (diaksés tanggal 10 Oktober 2011)
ꦕꦫꦔ꧀ꦒꦮꦺꦩꦶ
꧋ꦥꦿꦺꦴꦱꦺꦱ꧀ꦔ꧀ꦒꦮꦺꦱꦶꦁꦏꦥꦶꦱꦤꦤꦤ꧀ꦪꦲꦶꦏꦸꦏꦧꦺꦃꦧꦲꦤ꧀ꦢꦶꦕꦩ꧀ꦥꦸꦂꦢꦝꦶꦱꦶꦗꦶꦔꦤ꧀ꦠꦶꦢꦝꦶꦄꦝꦺꦴꦤꦤ꧀꧈ꦧꦚ꧀ꦗꦸꦂꦄꦝꦺꦴꦤꦤ꧀ꦢꦶꦲꦸꦭꦺꦤꦶꦔꦤ꧀ꦠꦶꦄꦝꦺꦴꦤꦤ꧀ꦏꦭꦶꦱ꧀‌꧈ꦭꦸꦚꦸ꧈ꦭꦤ꧀ꦠꦿꦤ꧀ꦱ꧀ꦥꦫꦤ꧀꧈ꦱꦮꦶꦱꦺꦲꦶꦏꦸꦄꦝꦺꦴꦤꦤ꧀ꦢꦶꦮꦔꦸꦤ꧀ꦲꦸꦠꦮꦢꦶꦲꦶꦫꦶꦱ꧀ꦱꦼꦱꦸꦮꦻꦏꦫꦺꦴꦗꦶꦤꦶꦱ꧀ꦩꦶꦏꦁꦲꦫꦺꦥ꧀ꦢꦶꦒꦮꦺ꧉tripod.com Mi (diaksés tanggal 10 Oktober 2011)

ꦫꦺꦥ꦳ꦺꦫꦺꦤ꧀ꦱꦶ

Kategori:ꦲꦏ꧀ꦱꦫꦗꦮ
Kategori:Panganan
Kategori:Mi